**คณบดีร่วมทำบุญตักบาตรและแสดงความยินดีเนื่องในโอกาสครบรอบ 28 ปี ของการสถาปนาศูนย์หัวใจสิริกิติ์ ภาคตะวันออกเฉียงเหนือ คณะแพทยศาสตร์ มหาวิทยาลัยขอนแก่น**

เมื่อเช้าวันพุธที่ 30 ธันวาคม 2563 ที่ผ่านมา ณ บริเวณหน้าองค์พระพุทธหฤทัยสัมฤทธิ์ผล ศูนย์หัวใจสิริกิติ์ ภาคตะวันออกเฉียงเหนือ คณะแพทยศาสตร์ มหาวิทยาลัยขอนแก่น **รศ.น.สพ.ดร.ชูชาติ กมลเลิศ** คณบดี ได้ร่วมพิธีทำบุญตักบาตรและแสดงความยินดีกับศูนย์หัวใจสิริกิติ์ ภาคตะวันออกเฉียงเหนือ คณะแพทยศาสตร์ มหาวิทยาลัยขอนแก่น เนื่องในโอกาสวันคล้ายวันสถาปนา ครบรอบ 28 ปี ภายในงานมีพิธีทำบุญตักบาตรพระสงฆ์ 9 รูป จากนั้นเจ้าคณะจังหวัดขอนแก่นได้แจกวัตถุมงคลให้กับผู้บริหารมหาวิทยาลัยขอนแก่น คณบดีและบุคลากรที่มาร่วมงานเพื่อเป็นสิริมงคล